Den Vest-Sjællandske Avis, 1835-04-07
De Herrer Hume og Wood toge deres Amendements paa Lord John Russels, Lord Stan leys og Hr. Ellices Raad, og Regieringens Forslag blev antaget med en afgjort Majoritet. J dette Møde afgav Lord Russel en Erklæring over den Motion hvormed han vil fremkomme den 30te, at denne vil bestaae i: at Huset skal forvandle sig til en Committee for at overveie, om det er raadeligt, at det eventuelle Overskud af de irlandske Kirkeindtægter, saavidt de ikke udkræves til at tilfredsstille Kirkens Medlemmers Fornødenheder, skulle anvendes til Underviisning i Religion og Moral foralle Landets Jndvaanere (altsaa den protestantiske Kirkes Jndtægter til Fordeel for Katholikerne. Sir Robert Peel spurgte nu, om den ædle Lord, ifald hans Motion gik igiennem, havde tænkt paa en Plan til Anvendelse af den overskydende Kirkeindtægt; herpaa gav Lord Russel intet bestemt Svar. - Oppositionsbladene mene, at denne Motion vil blive et ufeilbarligt Middel til at styrte Ministeriet; de Ministerielle angribe den heftig, de skildre den som et afgjort factionistisk Forslag; de bemærke, at Lord John Russel har selv i forrige Aar modsat sig et saadant Forslag som urimeligt og farligt for Landets Fred. Bladet Times forsikkrer, at dersom Ministerne skulle ligge under i denne Kamp, saa ville de just forblive paa deres Post for at frelse Landet. Det ministerielle Blad Standard yttrer dog Frygt for at Ministeriet ikke kan holde sig ifald det i denne Post faaer Majoriteten imod sig. Begge Partier synes at underhandle med Lord Stanley og at forsøge paa at drage ham og hans Tilhængere, over paa deres Side. Det er artigt nok at Bladet Times kommer under denne Krisis frem med følgende plychologiske Betragtning: at det vel er begribeligt, at en Hovedforandring i Meninger kan gaae for sig hos en Mand i en lang Række af Aar; men at en pludselig og aldeles Forandring af Synsmaaden om en stor Qvæstion kan vanskelig pludselig opstaae i et agtværdigt og velordnet Gemyt Man veed ikke hvem Times har sigtet til, det ministerielle eller Oppositions=Partiet; thi det gielder om dem begge, endskiøndt dog vel stærkest om det første; man skulde næsten af Tonen i det hele Stykke i Bladet troe, at Bladet er forfaldet til Melancholie, hvorlet kan dette desuden ikke møde dem, som tænke over Menneskelivets Færd). – Man har nu faaet Efterretninger fra London, af 31te Marts, den store Debat om Lord Russels Motion havde begyndt den 30te, efterat han, Sir Knatschbull, Hr. Wood, Sir J. Graham og Lord Howick havde talt, saa blev Debatten Kl. 1 om Natten udsat til den 51te. Lord John Russel havde paa en fiin Maade, yttret det Haab, at Sir Robert Peel vil, dersom hans Motion gaaer igiennem, handle saaledes, som han havde gjort i 1829 da han, efter at hans Resolution om den katholske Qvæstion laae under med 6 Stemmer, gik selv over til det seirende Partie. Det store Giæstebud for Lord Russel, fandt Sted den 30te. – Den nordamerikanske Fregat Constitution skal begive sig til Havre de Grace for at tage Hr. Livingston ombord og bringe ham til Nye York, dersom de franske Kammere forkaste Traktaten Den 17de Marts er ved et kongeligt spansk Dekret befalet at en Reserve-Armee skal organiseres i Gammel Kastilien for den active Armee i Norden.